
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» верасня 2023 г.
	   № 139
	                      г. Масква



Аб інфармацыйным узаемадзеянні паміж упаўнаважанымі аператарамі (органамі) дзяржаў – членаў Еўразійскага 
эканамічнага саюза пры адсочванні перавозак з прымяненнем навігацыйных пломбаў
У адпаведнасці з абзацамі другім і трэцім пункта 2 артыкула 12 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года Калегія Еўразійскай эканамічнай камісіі вырашыла:
1. Вызначыць, што:
інфармацыйнае ўзаемадзеянне паміж упаўнаважанымі аператарамі (органамі) дзяржаў – членаў Еўразійскага эканамічнага саюза пры адсочванні перавозак з прымяненнем навігацыйных пломбаў ажыццяўляецца ў парадку згодна з дадаткам № 1;
упаўнаважаныя аператары (органы) дзяржаў – членаў Еўразійскага эканамічнага саюза абменьваюцца па кожнай адсочвальнай перавозцы звесткамі ў складзе згодна з дадаткам № 2.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч


 
	
	ДАДАТАК № 1
да Рашэння Калегіі
Еўразійскай эканамічнай камісіі
ад 14 верасня 2023 г. № 139



ПАРАДАК
інфармацыйнага ўзаемадзеяння паміж упаўнаважанымі аператарамі (органамі) дзяржаў – членаў Еўразійскага эканамічнага саюза пры адсочванні перавозак з прымяненнем навігацыйных пломбаў
I. Агульныя палажэнні
1. Гэты Парадак вызначае правілы інфармацыйнага ўзаемадзеяння паміж упаўнаважанымі аператарамі (органамі) дзяржаў – членаў Еўразійскага эканамічнага саюза (далей адпаведна – упаўнаважаныя аператары, дзяржавы-члены) пры адсочванні перавозак з прымяненнем навігацыйных пломбаў у адпаведнасці з Пагадненнем аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года.
Гэты Парадак прымяняецца ў тым ліку ў выпадку выкарыстання навігацыйнай пломбы, зарэгістраванай у інфармацыйнай сістэме нацыянальнага аператара іншай дзяржавы-члена, чым дзяржава-член, на тэрыторыі якой пачынаецца адсочванне перавозкі.
2. Для мэт гэтага Парадку выкарыстоўваюцца паняцці, якія азначаюць наступнае:
«аператар завяршэння перавозкі» – упаўнаважаны аператар дзяржавы-члена, на тэрыторыі якой знаходзіцца месца завяршэння перавозкі аб’екта адсочвання;
«аператар адсочвання перавозкі» – упаўнаважаны аператар дзяржавы-члена, на тэрыторыі якой пачынаецца перавозка аб’екта адсочвання;
«аператар руху» – упаўнаважаны аператар дзяржавы-члена, па тэрыторыі якой ажыццяўлялася, ажыццяўляецца або плануецца перавозка аб’екта адсочвання (у тым ліку аператар завяршэння перавозкі). Пры гэтым аператар адсочвання перавозкі не ўключаецца ў лік аператараў руху;
«аператар рэгістрацыі» – упаўнаважаны аператар дзяржавы-члена, на тэрыторыі якой знаходзіцца нацыянальны аператар, у інфармацыйнай сістэме якога зарэгістравана навігацыйная пломба;
«старонняя пломба» – навігацыйная пломба, зарэгістраваная ў інфармацыйнай сістэме іншага нацыянальнага аператара, чым нацыянальны аператар, які ажыццяўляе адсочванне з прымяненнем гэтай пломбы;
«тэхналагічныя даныя навігацыйнай пломбы» – даныя, атрыманыя ад навігацыйнай пломбы, аб геаграфічных каардынатах навігацыйнай пломбы, хуткасці яе перамяшчэння, даце і часе вызначэння гэтых каардынат, узроўні зараду крыніцы сілкавання навігацыйнай пломбы.
Іншыя паняцці, якія выкарыстоўваюцца ў гэтым Парадку, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года, Мытным кодэксам Еўразійскага эканамічнага саюза, Пагадненнем аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года і актамі органаў Еўразійскага эканамічнага саюза.
3. Упаўнаважанымі аператарамі забяспечваюцца прыём, апрацоўка і накіраванне паведамленняў кругласутачна ў аўтаматычным рэжыме па меры паступлення інфармацыі.
4. У выпадку калі адпраўшчык і атрымальнік паведамлення (запыту) супадаюць, такое паведамленне (запыт) не накіроўваецца.
5. У выпадку калі адзін і той жа атрымальнік паведамлення (запыту) выступае ў некалькіх якасцях, такое паведамленне (запыт) не дубліруецца.
6. Адказ на запыт накіроўваецца атрымальнікам запыту адпраўшчыку запыту.
7. Пры ажыццяўленні інфармацыйнага ўзаемадзеяння ў рамках рэалізацыі гэтага Парадку прымяняюцца коды падзей, прыведзеныя ў табліцы.
Табліца
	Код падзеі
	Найменне падзеі

	А02
	замыканне элемента пламбавання

	А03
	актывацыя навігацыйнай пломбы

	А04
	дэактывацыя навігацыйнай пломбы

	А05
	размыканне элемента пламбавання

	А06
	выдаленне інфармацыі з навігацыйнай пломбы

	А07
	змяненне перыядычнасці накіравання паведамленняў ад навігацыйнай пломбы

	А08
	замена навігацыйнай пломбы

	В01
	узнікненне няштатнай сітуацыі і (або) ажыццяўленне несанкцыянаванага дзеяння


II. Праверка магчымасці выкарыстання старонняй пломбы
8. Для пацвярджэння магчымасці выкарыстання старонняй пломбы аператар адсочвання перавозкі (аператар руху) накіроўвае аператару рэгістрацыі запыт інфармацыі аб навігацыйнай пломбе, які ўтрымлівае звесткі, прадугледжаныя раздзелам I складу звестак, якімі абменьваюцца ўпаўнаважаныя аператары (органы) дзяржаў – членаў Еўразійскага эканамічнага саюза па кожнай перавозцы, якая адсочваецца (дадатак № 2 да Рашэння Калегіі Еўразійскай эканамічнай камісіі ад 14 верасня 2023 г. № 139) (далей – склад звестак).
Адказ на такі запыт павінен утрымліваць звесткі, прадугледжаныя раздзелам II складу звестак.
9. У выпадку адсутнасці звестак аб аператары рэгістрацыі запыт, указаны ў пункце 8 гэтага Парадку, накіроўваецца ўпаўнаважаным аператарам усіх дзяржаў-членаў.
III. Запіс інфармацыі, актывацыя навігацыйнай пломбы 
і пачатак адсочвання перавозкі
10. Для запісу інфармацыі ў староннюю пломбу аператар адсочвання перавозкі накіроўвае аператару рэгістрацыі запыт, які ўтрымлівае звесткі, прадугледжаныя раздзелам V складу звестак.
Адказ на такі запыт павінен утрымліваць звесткі, прадугледжаныя раздзелам VI складу звестак.
11. Для актывацыі старонняй пломбы аператар адсочвання перавозкі накіроўвае аператару рэгістрацыі запыт на актывацыю навігацыйнай пломбы, які ўтрымлівае звесткі, прадугледжаныя раздзелам III складу звестак, з указаннем кода падзеі «А03» і найменне кантралюючага органа, які прыняў рашэнне аб дазволе актывацыі (пры наяўнасці).
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А03».
12. Пасля актывацыі навігацыйнай пломбы аператар адсочвання перавозкі накіроўвае аператарам руху і аператару рэгістрацыі паведамленне аб пачатку адсочвання перавозкі з выкарыстаннем гэтай навігацыйнай пломбы, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «01».
У выпадку выкарыстання дзвюх і больш навігацыйных пломбаў для адсочвання перавозкі ўказанае паведамленне накіроўваецца пасля актывацыі ўсіх навігацыйных пломбаў, якія выкарыстоўваюцца для адсочвання гэтай перавозкі.
IV. Назіранне за аб’ектам адсочвання
13. Пры атрыманні тэхналагічных даных навігацыйнай пломбы аператар рэгістрацыі вызначае аператара адсочвання перавозкі і накіроўвае аператару адсочвання перавозкі паведамленне, якое ўтрымлівае звесткі, прадугледжаныя раздзелам VIII складу звестак.
Спіс геаграфічных каардынат, якія ўваходзяць у склад тэхналагічных даных навігацыйнай пломбы, фарміруецца і накіроўваецца навігацыйнай пломбай на падставе даных, якія атрымліваюцца ад глабальных навігацыйных спадарожнікавых сістэм, не радзей за вызначаны перыяд інфармацыйнага ўзаемадзеяння паміж гэтай пломбай і аператарам яе рэгістрацыі.
14. Пасля атрымання паведамлення, указанага ў пункце 13 гэтага Парадку, аператар адсочвання перавозкі накіроўвае аператарам руху паведамленне, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «03».
15. Для змены перыядычнасці накіравання паведамленняў ад навігацыйнай пломбы (у тым ліку пры перасячэнні мяжы дзяржавы-члена) аператар адсочвання накіроўвае аператару рэгістрацыі запыт, які ўтрымлівае звесткі, прадугледжаныя раздзелам III складу звестак, з указаннем кода падзеі «А07».
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А07».
16. У выпадку паспяховай змены перыядычнасці накіравання паведамленняў ад навігацыйнай пломбы аператар адсочвання накіроўвае аператарам руху паведамленне, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А07».
V. Кантроль перавозкі аб’ектаў адсочвання
17. З мэтай кантролю перавозкі аб’ектаў адсочвання аператар руху пры неабходнасці накіроўвае аператару адсочвання перавозкі запыт, які ўтрымлівае звесткі, прадугледжаныя раздзелам XI складу звестак.
Адказ на такі запыт павінен утрымліваць звесткі, прадугледжаныя раздзелам XII складу звестак.
18. У выпадку калі ўнікальны нумар перавозкі невядомы, то з мэтай кантролю перавозкі аб’ектаў адсочвання аператар руху можа накіраваць аператару адсочвання перавозкі запыт, які ўтрымлівае звесткі, прадугледжаныя раздзелам IX складу звестак, з указаннем перыяду, за які трэба прадставіць звесткі, і кода тыпу запыту «Т0».
Адказ на такі запыт павінен утрымліваць звесткі, прадугледжаныя раздзелам X складу звестак.
19. Пры ажыццяўленні кантролю перавозкі аператар адсочвання можа накіраваць аператару рэгістрацыі запыт, які ўтрымлівае звесткі, прадугледжаныя раздзелам IX складу звестак, з указаннем перыяду, за які неабходна прадставіць звесткі, і кода тыпу запыту «Т1».
Адказ на такі запыт павінен утрымліваць звесткі, прадугледжаныя раздзелам VIII складу звестак, у тым ліку звесткі, атрыманыя ад гэтай навігацыйнай пломбы, з указаннем меткі часу (у межах перыяду, указанага ў запыце).
VI. Дэактывацыя навігацыйнай пломбы
20. Для дэактывацыі навігацыйнай пломбы аператар завяршэння перавозкі накіроўвае аператару рэгістрацыі праз аператара адсочвання перавозкі запыт, які ўтрымлівае звесткі, прадугледжаныя раздзелам III складу звестак, з указаннем кода падзеі «А04» і наймення кантралюючага органа, які прыняў рашэнне аб дазволе дэактывацыі (пры наяўнасці).
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А04».
21. Аператар адсочвання пры атрыманні ад аператара рэгістрацыі інфармацыі аб дэактывацыі навігацыйнай пломбы накіроўвае аператарам руху і аператару рэгістрацыі паведамленне аб завяршэнні адсочвання перавозкі, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «02».
У выпадку выкарыстання дзвюх і больш навігацыйных пломбаў для адсочвання перавозкі ўказанае паведамленне накіроўваецца пасля дэактывацыі ўсіх навігацыйных пломбаў, якія выкарыстоўваюцца для адсочвання гэтай перавозкі.
22. У выпадку дыстанцыйнага размыкання элемента пламбавання аператар завяршэння перавозкі накіроўвае аператару рэгістрацыі праз аператара адсочвання перавозкі запыт, які ўтрымлівае звесткі, прадугледжаныя раздзелам III складу звестак, з указаннем кода падзеі «А05».
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А05» і кода дыстанцыйнай аперацыі «D1».
23. У выпадку размыкання элемента пламбавання навігацыйнай пломбы з выкарыстаннем спецыяльнага ўстройства аператар завяршэння перавозкі накіроўвае аператару рэгістрацыі праз аператара адсочвання перавозкі паведамленне, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А05» і кода дыстанцыйнай аперацыі «D0».
VII. Замена навігацыйнай пломбы
24. Пры замене навігацыйнай пломбы, якая выкарыстоўваецца для назірання за аб’ектам адсочвання, аператар руху накіроўвае аператару адсочвання перавозкі паведамленне аб замене пломбы, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А08» і наймення кантралюючага органа, які прыняў рашэнне аб замене навігацыйнай пломбы.
25. Пасля атрымання паведамлення, указанага ў пункце 24 гэтага Парадку, аператар адсочвання перавозкі накіроўвае аператару рэгістрацыі пломбы, якая замяняецца, запыт на здзяйсненне яе дэактывацыі, які ўтрымлівае звесткі, прадугледжаныя раздзелам III складу звестак, з указаннем кода падзеі «А04» і прычыны дэактывацыі навігацыйнай пломбы «Замена».
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А04».
26. Пасля атрымання паведамлення, указанага ў пункце 24 гэтага Парадку, аператар адсочвання перавозкі накіроўвае аператару рэгістрацыі заменнай пломбы запыт, указаны ў пункце 10 гэтага Парадку.
Пасля атрымання пацвярджэння паспяховага запісу інфармацыі ў навігацыйную пломбу аператар адсочвання перавозкі накіроўвае аператару рэгістрацыі заменнай пломбы паведамленне аб яе актывацыі, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А03».
Адказ на такое паведамленне павінен утрымліваць звесткі, прадугледжаныя раздзелам IV складу звестак, з указаннем кода падзеі «А03».
27. Пасля атрымання паведамленняў, указаных у абзацы другім пункта 25 і абзацы трэцім пункта 26 гэтага Парадку, аператар адсочвання перавозкі накіроўвае аператарам руху паведамленне аб замене пломбы, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «06».
VIII. Зняцце навігацыйнай пломбы без спынення назірання 
за аб’ектам адсочвання
28. Пры прыняцці рашэння аб дыстанцыйным зняцці навігацыйнай пломбы без яе дэактывацыі аператар руху накіроўвае аператару рэгістрацыі праз аператара адсочвання перавозкі запыт на здзяйсненне размыкання элемента пламбавання навігацыйнай пломбы, які ўтрымлівае звесткі, прадугледжаныя раздзелам III складу звестак, з указаннем кода падзеі «А05» і наймення кантралюючага органа, які прыняў рашэнне аб зняцці такой пломбы (пры наяўнасці такога рашэння).
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А05» і кода дыстанцыйнай аперацыі «D1».
29. У выпадку выкарыстання спецыяльнага ўстройства для размыкання элемента пламбавання навігацыйнай пломбы аператар руху накіроўвае аператару рэгістрацыі праз аператара адсочвання перавозкі паведамленне аб размыканні элемента пламбавання навігацыйнай пломбы, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А05», кода дыстанцыйнай аперацыі «D0» і наймення кантралюючага органа, які прыняў рашэнне аб зняцці такой пломбы (пры наяўнасці).
30. У выпадку калі пасля зняцця навігацыйнай пломбы без спынення назірання за аб’ектам адсочвання кантралюючым органам прынята рашэнне аб паўторным накладанні раней знятай навігацыйнай пломбы, пасля замыкання элемента пламбавання навігацыйнай пломбы аператар руху накіроўвае аператару рэгістрацыі праз аператара адсочвання перавозкі паведамленне аб замыканні элемента пламбавання навігацыйнай пломбы, якое ўтрымлівае звесткі, прадугледжаныя раздзелам IV складу звестак, з указаннем кода падзеі «А02» і наймення кантралюючага органа, які прыняў такое рашэнне.
31. У выпадку калі пасля зняцця навігацыйнай пломбы без спынення назірання за аб’ектам адсочвання кантралюючым органам прынята рашэнне аб замене такой навігацыйнай пломбы, інфармацыйнае ўзаемадзеянне ажыццяўляецца ў адпаведнасці з раздзелам VII гэтага Парадку.
32. У выпадку калі пасля зняцця навігацыйнай пломбы без спынення назірання за аб’ектам адсочвання кантралюючым органам прынята рашэнне аб дэактывацыі такой навігацыйнай пломбы, інфармацыйнае ўзаемадзеянне ажыццяўляецца ў адпаведнасці з раздзелам VI гэтага Парадку.
IX. Узнікненне няштатнай сітуацыі і (або) ажыццяўленне несанкцыянаванага дзеяння
33. Пры атрыманні інфармацыі аб узнікненні няштатнай сітуацыі і (або) аб ажыццяўленні несанкцыянаванага дзеяння аператар рэгістрацыі накіроўвае аператару адсочвання перавозкі паведамленне, якое ўтрымлівае звесткі, прадугледжаныя раздзелам IV складу звестак, з указаннем кода падзеі «В01» і кода няштатнай сітуацыі ў адпаведнасці з раздзелам XIII складу звестак.
34. Аператар адсочвання перавозкі пры атрыманні паведамлення, указанага ў пункце 33 гэтага Парадку, накіроўвае аператарам руху паведамленне, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «04» і кода няштатнай сітуацыі ў адпаведнасці з раздзелам XIII складу звестак.
35. У выпадку калі аб’ект адсочвання, у дачыненні да якога ўзнікла няштатная сітуацыя і (або) ажыццёўлена несанкцыянаванае дзеянне, выбыў з тэрыторыі дзяржавы-члена, дзе ўзнікла такая няштатная сітуацыя і (або) ажыццёўлена несанкцыянаванае дзеянне, аператар руху гэтай дзяржавы-члена накіроўвае аператару руху дзяржавы-члена, на тэрыторыі якой знаходзіцца аб’ект адсочвання, праз аператара адсочвання перавозкі паведамленне, якое ўтрымлівае звесткі, прадугледжаныя раздзелам VII складу звестак, з указаннем кода адсочвання «07».
X. Выдаленне інфармацыі з навігацыйнай пломбы
36. Для выдалення інфармацыі з навігацыйнай пломбы аператар адсочвання перавозкі накіроўвае аператару рэгістрацыі запыт аб дыстанцыйным выдаленні інфармацыі, які ўтрымлівае звесткі, прадугледжаныя раздзелам III складу звестак, з указаннем кода падзеі «А06».
Адказ на такі запыт павінен утрымліваць звесткі, прадугледжаныя раздзелам IV складу звестак, з указаннем кода падзеі «А06».


	 
	ДАДАТАК № 2
да Рашэння Калегіі

СКЛАД
звестак, якімі абменьваюцца ўпаўнаважаныя аператары (органы) дзяржаў – членаў Еўразійскага эканамічнага саюза па кожнай перавозцы, якая адсочваецца
I. Склад звестак, якія ўтрымліваюцца ў запыце 
інфармацыі аб навігацыйнай пломбе
1. Унікальны ідэнтыфікацыйны нумар навігацыйнай пломбы
2. Найменне ўпаўнаважанага аператара (органа) дзяржавы – члена Еўразійскага эканамічнага саюза, якому накіроўваецца запыт
II. Склад звестак аб выніках пошуку інфармацыі 
аб навігацыйнай пломбе
1. Унікальны ідэнтыфікацыйны нумар навігацыйнай пломбы
2. Найменне нацыянальнага аператара
3. Код выніку пошуку прыналежнасці навігацыйнай пломбы:
00 – памылак не выяўлена, навігацыйная пломба зарэгістравана ў інфармацыйнай сістэме нацыянальнага аператара;
01 – памылка: адсутнасць рэгістрацыі навігацыйнай пломбы ў інфармацыйнай сістэме нацыянальнага аператара;
02 – памылка: навігацыйная пломба зарэгістравана ў інфармацыйнай сістэме нацыянальнага аператара, пломба не можа быць выкарыстана для ажыццяўлення адсочвання
III. Склад звестак, якія ўтрымліваюцца ў запыце 
на здзяйсненне дзеянняў з навігацыйнай пломбай
1. Унікальны ідэнтыфікацыйны нумар навігацыйнай пломбы
2. Найменне нацыянальнага аператара, у інфармацыйнай сістэме якога зарэгістравана навігацыйная пломба
3. Код падзеі
4. Унікальны нумар перавозкі пры кодзе падзеі «А03», «А04» або «А08»
5. Найменне кантралюючага органа, які прыняў рашэнне аб дзеянні з навігацыйнай пломбай
6. Часавы інтэрвал паміж паведамленнямі, якія накіроўваюцца навігацыйнай пломбай, колькасць мінут (ад 1 да 120) пры кодзе падзеі «А07»
7. Прычына дэактывацыі навігацыйнай пломбы пры кодзе падзеі «А04»
IV. Склад звестак аб дзеяннях з навігацыйнай пломбай
1. Унікальны ідэнтыфікацыйны нумар навігацыйнай пломбы
2. Унікальны нумар перавозкі
3. Найменне нацыянальнага аператара, у інфармацыйнай сістэме якога зарэгістравана навігацыйная пломба
4. Код падзеі
5. Код выніку аперацыі:
00 – дзеянне з навігацыйнай пломбай здзейснена без памылак;
01 – памылка здзяйснення дзеяння з навігацыйнай пломбай;
02 – памылка: навігацыйная пломба не належыць нацыянальнаму аператару;
03 – памылка: перавозкі з такім унікальным нумарам не знойдзена;
04 – памылка: навігацыйная пломба з указаным унікальным ідэнтыфікацыйным нумарам не прымяняецца для адсочвання перавозкі з такім унікальным нумарам
6. Даныя, атрыманыя ад навігацыйнай пломбы, пры кодзе падзеі «А03» – «А05», «А07» або «В01»:
а) узровень зараду акумулятарнай батарэі;
б) даныя, атрыманыя ад навігацыйнай пломбы:
геаграфічная даўгата;
геаграфічная шырата;
хуткасць перамяшчэння;
метка часу
7. Код дыстанцыйнай аперацыі пры кодзе падзеі «А05»:
D0 – паведамленне аб здзяйсненні аперацыі з прымяненнем спецыяльнага ўстройства;
D1 – запыт на здзяйсненне аперацыі дыстанцыйна
8. Найменне кантралюючага органа, які прыняў рашэнне аб дзеянні з навігацыйнай пломбай, пры кодзе падзеі «А02», «А05», «А06» або «А08»
9. Перыядычнасць накіравання паведамленняў ад навігацыйнай пломбы пры кодзе падзеі «А07»
10. Код у адпаведнасці з раздзелам XIII гэтага дакумента пры кодзе падзеі «В01»
11. Пры кодзе падзеі «А08»:
а) унікальны ідэнтыфікацыйны нумар новай навігацыйнай пломбы;
б) найменне нацыянальнага аператара, у інфармацыйнай сістэме якога зарэгістравана новая навігацыйная пломба;
в) прычыны замены навігацыйнай пломбы;
г) месца, дата і час замены навігацыйнай пломбы;
д) асобы, якія ажыццявілі замену навігацыйнай пломбы
V. Склад звестак, якія ўтрымліваюцца ў запыце 
на запіс інфармацыі ў навігацыйную пломбу
1. Унікальны ідэнтыфікацыйны нумар навігацыйнай пломбы
2. Найменне нацыянальнага аператара, якому накіроўваецца запыт
3. Унікальны нумар перавозкі
4. Звесткі для запісу ў навігацыйную пломбу
5. Прыкмета наяўнасці дазволу кантралюючага органа на актывацыю навігацыйнай пломбы
VI. Склад звестак аб выніках запісу інфармацыі 
ў навігацыйную пломбу
1. Унікальны ідэнтыфікацыйны нумар навігацыйнай пломбы
2. Найменне нацыянальнага аператара, які накіраваў паведамленне
3. Код выніку:
01 – паспяховая дыстанцыйная загрузка;
09 – памылка загрузкі
VII. Склад звестак аб адсочванні перавозкі
1. Унікальны нумар перавозкі
2. Найменне нацыянальнага аператара, які адсочвае перавозку
3. Код адсочвання:
01 – пачатак адсочвання;
02 – завяршэнне адсочвання;
03 – звесткі аб перавозцы;
04 – няштатная сітуацыя і (або) несанкцыянаваныя дзеянні;
05 – зняцце навігацыйнай пломбы без спынення назірання;
06 – дэактывацыя навігацыйнай пломбы ў сувязі з яе заменай;
07 – перамяшчэнне аб’екта адсочвання праз мяжу дзяржавы-члена ў выпадку няштатнай сітуацыі і (або) несанкцыянаваных дзеянняў
4. Звесткі аб навігацыйнай пломбе:
а) унікальны ідэнтыфікацыйны нумар навігацыйнай пломбы;
б) найменне нацыянальнага аператара, у інфармацыйнай сістэме якога зарэгістравана навігацыйная пломба;
в) даныя, атрыманыя ад навігацыйнай пломбы:
узровень зарада акумулятарнай батарэі;
даныя аб навігацыйнай пломбе:
геаграфічная даўгата;
геаграфічная шырата;
хуткасць перамяшчэння;
метка часу;
г) код у адпаведнасці з раздзелам XIII гэтага дакумента пры кодзе адсочвання «04»
5. Унікальны ідэнтыфікацыйны нумар новай навігацыйнай пломбы пры кодзе адсочвання «06»
VIII. Склад звестак аб тэхналагічных даных, 
атрыманых ад навігацыйнай пломбы
1. Унікальны ідэнтыфікацыйны нумар навігацыйнай пломбы
2. Даныя, атрыманыя ад навігацыйнай пломбы:
а) узровень зараду акумулятарнай батарэі:
б) даныя аб навігацыйнай пломбе:
геаграфічная даўгата;
геаграфічная шырата;
хуткасць перамяшчэння;
метка часу
IX. Склад звестак, якія ўтрымліваюцца ў запыце інфармацыі па ўнікальным ідэнтыфікацыйным нумары навігацыйнай пломбы
1. Унікальны ідэнтыфікацыйны нумар навігацыйнай пломбы
2. Перыяд прадастаўлення звестак:
а) метка часу пачатку;
б) метка часу заканчэння
3. Код тыпа запыту:
Т0 – запыт унікальных нумароў перавозкі па ўнікальным ідэнтыфікацыйным нумары навігацыйнай пломбы;
Т1 – запыт аб тэхналагічных даных навігацыйнай пломбы
X. Склад звестак аб унікальных нумарах перавозкі па ўнікальным ідэнтыфікацыйным нумары навігацыйнай пломбы
1. Унікальны ідэнтыфікацыйны нумар навігацыйнай пломбы
2. Код выніку апрацоўкі запыту:
01 – звестак па ўнікальным ідэнтыфікацыйным нумары навігацыйнай пломбы не знойдзена;
02 – звесткі па ўнікальным ідэнтыфікацыйным нумары навігацыйнай пломбы знойдзены
3. Унікальны нумар перавозкі
XI. Склад звестак, якія ўтрымліваюцца ў запыце інфармацыі 
аб адсочванні па ўнікальным нумары перавозкі
1. Унікальны нумар перавозкі
XII. Склад звестак аб аб’екце адсочвання 
па ўнікальным нумары перавозкі
1. Унікальны нумар перавозкі
2. Код выніку апрацоўкі:
01 – звестак па ўнікальным нумары перавозкі не знойдзена;
02 – звесткі па ўнікальным нумары перавозкі знойдзены
3. Даныя аб перавозцы:
а) код адсочвання:
01 – пачатак адсочвання;
02 – завяршэнне адсочвання;
03 – звесткі аб перавозцы;
04 – няштатная сітуацыя і (або) несанкцыянаваныя дзеянні;
05 – зняцце навігацыйнай пломбы без спынення назірання;
06 – дэактывацыя навігацыйнай пломбы ў сувязі з яе заменай;
б) геаграфічная даўгата;
в) геаграфічная шырата;
г) метка часу;
д) код у адпаведнасці з раздзелам XIII гэтага дакумента пры кодзе адсочвання «04»;
е) унікальны ідэнтыфікацыйны нумар новай навігацыйнай пломбы (пры кодзе адсочвання «06»)
4. Звесткі аб навігацыйнай пломбе:
а) унікальны ідэнтыфікацыйны нумар навігацыйнай пломбы;
б) найменне нацыянальнага аператара, у інфармацыйнай сістэме якога зарэгістравана навігацыйная пломба;
в) даныя, атрыманыя ад навігацыйнай пломбы:
узровень зараду акумулятарнай батарэі;
геаграфічная даўгата;
геаграфічная шырата;
хуткасць перамяшчэння;
метка часу;
код падзеі
XIII. Класіфікатар няштатных сітуацый (несанкцыянаваных дзеянняў), якія могуць адбыцца з навігацыйнай пломбай
Табліца
	Код
	Найменне

	01
	парушэнне цэласнасці элемента пламбавання навігацыйнай пломбы

	02
	парушэнне цэласнасці корпуса электроннага блока навігацыйнай пломбы

	03
	адхіленне перавозкі, якая ажыццяўляецца аўтамабільным транспартам, ад маршруту руху на адлегласць большую за 50 км або іншага параметра, устаноўленага кантралюючым органам у залежнасці ад умоў перавозкі

	04
	няспраўнасць навігацыйнай пломбы

	05
	узровень зараду крыніцы сілкавання (акумулятара) навігацыйнай пломбы ніжэйшы за 15 %

	06
	непаступленне аператару адсочвання перавозкі паведамленняў, якія ўтрымліваюць тэхналагічныя даныя навігацыйнай пломбы, на працягу 2 перыядаў інфармацыйнага ўзаемадзеяння паміж навігацыйнай пломбай і нацыянальным аператарам, у інфармацыйнай сістэме якога зарэгістравана такая навігацыйная пломба, якія ідуць адзін за адным

	07
	несанкцыянаваныя дзеянні

